Hovseter

Hovseter er et boligstrøk i bydel Vestre Aker i Oslo, nord for Hovseter stasjon på banen mot Østerås. Det ligger mellom Røa, Nordre Huseby og Holmen.

Hovseter var opprinnelig en plass under Hoff gård. Stedet ble i hovedsak utbygd på 1970-tallet som et prosjekt tilknyttet politisk eksperimentell sosiologi og ble oppført under den daværende sosialdemokratiske regjeringen. Bebyggelsen består i stor grad av blokkbebyggelse i lav/medium høyde etter norsk standard. Deler av bebyggelsen er imidlertid eldre, og stammer fra 1950-tallet. Diverse strøk utenfor Hovseter stammer også fra gjenoppbyggingsperioden etter andre verdenskrig i Norge og holder en arkitektur felles for boliger på vestkanten av Oslo, i form av enebolig eller villa-standard. Veier som Gamle Hovsetervei, Henriks vei, Jeppes vei, Pernilles vei, Arnebråtveien, Ankerveien, Røaknekken og Røahagan er bygget i samme periode og har derfor store arkitektoniske likhetstrekk med sine karakteristiske etterkrigstidsuttrykk i byggestil og materialbruk.
Nedenfor Hovseter ligger friluftsområdet i Mærradalen. Nærheten til dalen har gjort området attraktivt for barnefamilier de siste årene. Det er 20 minutters gange til Bogstad gård / Bogstadvannet ved inngangen til Sørkedalen der det er kort vei videre til Nordmarka.
Hovseter idrettshall ble en moderne flerbrukshall etter totalrehabilitering i 2009. Hovseterklubben B7 er en kommunalt sponset ungdomsklubb som tilbyr diverse fritidsaktiviteter for ungdom i nærmiljøet.
På Hovseter er det flere store borettslag: Meklenborg borettslag, Orebakken borettslag, Borettslaget Kollektivet og Sætra boretsslag.
Hovseter stasjon trafikkeres av t-banens linje 2 mellom Østerås og Ellingsrudåsen.


== Skoler ==
Hovseter skole er en ungdomsskole og ligger på torget på Hovseter.
Huseby skole er en barneskole som ligger like ved Hovseter stasjon.
Voksen skole er en barneskole nord i Hovseter-området.
Rudolf Steinerskolen i Oslo ligger i Flyveien 2 like ved Hovseter idrettshall
Persbråten videregående skoleHer ligger også Huseby kompetansesenter for synshemmede, som opprinnelig var en blindeskole.


== Kjente personer fra Hovseter ==
Henriette Steenstrup, skuespiller/komiker, oppvokst på Hovseter
Nicolai Cleve Broch, skuespiller, oppvokst på Hovseter
Chirag Rashmikant Patel, fra Karpe Diem, bodde på Hovseter i barndommen
Jens Jeffry Trinidad, dansekunstner og koreograf, oppvokst på Hovseter
Mona B. Riise, journalist og programleder, oppvokst på Hovseter
Arne Garvang, skuespiller, musiker og forfatter
Trond-Viggo Torgersen, artist, mediemann, lege og tidligere barneombud, bodd på Hovseter
Jan Arne Kristiansen, musiker og trommeslager i Raga Rockers, bodd på Hovseter
Simon Malm, bassist i Babel Fish, oppvokst på Hovseter
Bjørn David Fevåg (Davido), tryllekunstner
Thomas Felberg, musiker og programleder, oppvokst på Hovseter
Marianne Westby, skuespiller, oppvokst på Hovseter
Trond Ingebretsen, musiker og frontfigur i Bjølsen Valsemølle
Wasim Zahid, lege, forsker og skribent, oppvokst på Hovseter
Tanja Thorjussen, billedkunstner, oppvokst på Hovseter


== Se også ==
Nordre Huseby
Hovseter skole


== Litteratur ==
Eivind Heide (1980). Bydel 36 gjennom tidene: Røa, Voksen, Huseby, Hovseter, Holmen. Oslo. 
Knut Are Tvedt, red. (2000). «Hovseter». Oslo byleksikon (4. utg.). Oslo: Kunnskapsforlaget. s. 209. ISBN 82-573-0815-3.